เวียดนาม เผยจีดีพี Q3/58 ขยายตัว 6.81% จากแรงหนุนด้านลงทุน-ส่งออก
เวียดนาม เผยจีดีพี Q3/58 ขยายตัว 6.81% จากแรงหนุนด้านลงทุน-ส่งออก
29 ก.ย. 2558

สำนักงานสถิติแห่งชาติเวียดนาม เปิดเผยว่า ผลิตภัณฑ์มวลรวมภายในประเทศ (GDP) ของเวียดนามในไตรมาส 3 ปี 2558 ขยายตัว 6.81% เมื่อเทียบรายปี โดยได้รับแรงหนุนจากการลงทุนของต่างชาติ และการขยายตัวของภาคการส่งออก
ตัวเลขดังกล่าวนับว่ากระเตื้องขึ้นจากช่วงไตรมาส 2 ที่ GDP ขยายตัว 6.47%อย่างไรก็ตาม การขยายตัวที่ดีขึ้นของ GDP เวียดนามยังไม่สามารถหนุนตลาดหุ้นเวียดนามให้ปรับตัวสูงขึ้นได้วันนี้ โดยดัชนี VN ตลาดหุ้นเวียดนาม ปรับตัวลง 0.9% เมื่อเวลา 10.00 น.ตามเวลาท้องถิ่น